**ОШ „Димитрије Давидовић“**

**Број:**

**Дана: 04.06.2025. године**

**СМЕДЕРЕВО**

На основу члана 119. став 1. тачка 6) и 123. став 5. Закона о основама система образовања и васпитања ("Сл. гласник РС", бр. 88/2017, 27/2018-др.закон, 10/19, 6/20, 129/21, 92/23 и 19/25) и чл.55.став 1. тачка 15) Статута ОШ „Димитрије Давидовић“, Школски одбор ОШ “Димитрије Давидовић“ у Смедереву, дана 04.06.2025. године, донео је следећу:

**ОДЛУКУ**

1. Расписује се конкурс за избор директора ОШ “Димитрије Давидовић“ у Смедереву

2. Конкурс ће бити објављен у листу „Послови“

3. Текст конкурса је саставни део ове одлуке и налази се у њеном прилогу

4. Рок за пријављивање на конкурс је 15 дана од дана објављивања конкурса

5. Неблаговремене и непотпуне пријаве неће бити узете у разматрањe

6. Школски одбор образоваће комисију за избор директора

**Образложење**

Чланом 119. став 1. тачка 6) и 7) Закона прописано је да орган управљања расписује конкурс за избор директора установе и даје мишљење и предлаже министру избор директора установе. Конкурс за избор директора расписује се најраније шест месеци, а најкасније четири месеца пре истека мандата директора или престанка вршења дужности директора навршавањем 65 година живота, у складу са чланом 123. став 7. Закона.

Садашњи директор установе, који је именован за директора Решењем Министарства просвете, науке и технолошког развоја бр.119-01-00067/2021-07/308 од 21.07.2021.године, ступио је на дужност дана 30.11.2021. године, на основу Решења Школског одбора о премештању на радно место директора дел.бр.1965 од 26.11.2021.године, а мандат му истиче 30.11.2025. године. Пошто је до истека његовог мандата остало мање од шест месеци, стекли су се услови за расписивање конкурса за избор директора, због чега је донета одлука као у изреци.

Чланом 123. став 11. Закона прописано је да орган управљања образује комисију за избор директора (у даљем тексту: Комисија) која има непаран број чланова и спроводи поступак за избор директора, и то: обраду конкурсне документације, утврђује испуњеност законом прописаних услова за избор директора, обавља интервју са кандидатима и прибавља мишљење васпитно-образовног, наставничког, односно наставничког и педагошког већа о пријављеним кандидатима.

Кандидати морају да испуњавају услове прописане чл. 122., односно чл. 139. и чл.140. Закона о основама система образовања и васпитања ("Сл. гласник РС", бр. 88/2017, 27/2018-др.закон, 10/19, 6/20, 129/21, 92/23 и 19/25).

Пријава на конкурс за избор директора, заједно са потребном документацијом, доставља се Школи.

Чланом 66.став 8. Статута ОШ „Димитрије Давидовић“ прописано је да је рок за пријављивање на конкурс 15 дана од дана његовог објављивања.

С обзиром на све наведено, на основу члана 119. и 123. Закона о основама система образовања и васпитања ("Сл. гласник РС", бр. 88/2017,27/2018-др.закон, 10/19, 6/20, 129/21, 92/23 и 19/25), одлучено је као у диспозитиву овe одлуке.

 ПРЕДСЕДНИК

 ШКОЛСКОГ ОДБОРА

 \_\_\_\_\_\_\_\_\_\_\_\_\_\_\_

 Милица Мицић